LeAnn Rimes «Whatever we wanted»
(Curb/Warner) 

LeAnn Rimes har forlatt countrymusikken for godt på sin nyeste plate. 

Nå er det popmusikken som gjelder. 
Resultatet er ikke mer enn meget tradisjonell, på grensen til å være uspennende, dusinvare. 
Én sang redder platen: duetten med eks-Westlife-medlemmet Brian McFadden. 
«Everybody's Someone» er platens beste spor. 
Resten kan du glemme ganske fort, om du ikke er svoren LeAnn Rimes-fan. 
Hun glimter til i balladen «Strong». 
Resten er ganske uspennede og unyanserte popsanger. 
LeAnn har vært med og skrevet ti av de femten sangene på platen. 
Kanskje mer hjelp fra utenforstående hadde hjulpet. 

LAST NED: 
«Everybody's Someone» og «Strong». 
